smcproject/ml-wiki-sentences huggingface dataset:
കേരളത്തിന്റെ വളരെ അടുത്ത്‌ കിടക്കുന്ന തമിഴ്‌നാട്ടിലെ ഒരു വ്യവസായ നഗരം കൂടിയാണിത്.
സ്വാഭാവികമായും ഇവിടെ ധാരാളം മലയാളികൾ താമസിക്കുന്നുണ്ട്.
കോയമ്പത്തൂർ മലയാളി സമാജം വളരെ കർമ്മനിരതവും പ്രശസ്തവും ആണ്.
ഇവിടുത്തെ പൂച്ചന്ത വളരെ പ്രശസ്തമാണ്.
വളരെ ദൂരസ്ഥലങ്ങളിൽ നിന്നുപോലും പൂവ് മൊത്തവ്യാപാരത്തിനായി ഇവിടെ നിന്നും വാങ്ങും.
കോയമ്പത്തൂർ കോർപ്പറേഷനാണ് ഈ നഗരം നിയന്ത്രിക്കുന്നത്.
1981-ലാണ് കോയമ്പത്തൂർ കോർപ്പറേഷനാകുന്നത്.
കോയമ്പത്തൂർ പട്ടണത്തിലെ ചില പ്രധാന സ്ഥലങ്ങൾ ചുവടെ ചേർക്കുന്നു ഉക്കടം, ഒപ്പനക്കാർ വീഥി, ശുക്രവാർ വീഥി(സ്വർണ്ണപ്പണിക്കാരുടെ കേന്ദ്രം), മണികൂണ്ട്.
കൂടാതെ ഗാന്ധിപുരം, ആർ.എസ്.പുരം എന്ന സ്ഥലങ്ങൾ കല്പിതപുരോഗമന നഗരഭാഗങ്ങൾ ആണ്.
മൌര്യൻ ആക്രമണകാലത്ത് വടക്കുനിന്നും കുടിയേറ്റം നടത്തിയ “ കോശർ “ എന്ന ഒരു ജനവിഭാഗം ആദ്യം തുളുനാട്ടിലും പിൽക്കാലത്ത് കോയമ്പത്തൂരും താമസമാക്കി.
അവർ ചേരന്മാരോട് കൂറുള്ളവരും സത്യസന്ധതയും ധീരതയും ഉള്ളവരായിരുന്നു.
അങ്ങനെ കോശർ താമസമാക്കിയ സ്ഥലം “കോശൻപുത്തൂർ“ എന്നും പിന്നീട് അതു “കോയമ്പുത്തൂർ“ എന്ന പേരിൽ അറിയപ്പെട്ടുതുടങ്ങി എന്നുമാണ്‌ ചരിത്രകാരന്മാർക്കിടയിൽ ഉള്ള അഭിപ്രായം.
ദക്ഷിണേന്ത്യയിലെ പ്രധാനപ്പെട്ട വാണിജ്യപാതയിൽ നിലകൊള്ളുന്നതിനാൽ ചരിത്രപരമായി കച്ചവടപ്രാധാന്യമുള്ള നഗരമാണ്‌ കോയമ്പുത്തൂർ.
റോമാസാമ്രാജ്യത്തിൽ നിന്നുമുള്ള ദെനാരി നാണയങ്ങളുടെ ശേഖരം ഇവിടെ നിന്നും കണ്ടുകിട്ടിയിട്ടുണ്ട് ‌.
അവലംബം ↑ ↑ ↑ ↑ ↑ പി.കെ. ഗോപാലകൃഷ്ണൻ രചിച്ച “കേരളത്തിൻറെ സാംസ്കാരികചരിത്രം”-അഞ്ചാം അദ്ധ്യായം ↑ {{ cite book }} : Cite has empty unknown parameter: | coauthors= ( help )
ചിന്ത അനുരാധ
ചിന്ത അനുരാധ ഒരു ഇന്ത്യൻ രാഷ്ട്രീയക്കാരിയും ആന്ധ്രാപ്രദേശിലെ അമലപുരം ലോക്സഭാ മണ്ഡലത്തിൽ നിന്നുള്ള പാർലമെന്റ് അംഗവുമാണ്.
വൈ.എസ്.ആർ കോൺഗ്രസ് പാർട്ടി (വൈ.എസ്.ആർ.സി.പി) യുടെ പാർലമെന്റ് കോർഡിനേറ്റർ കൂടിയാണ് അവർ.
കാമ്പെയ്‌ൻ
വൈ.എസ്.ആർ.സി.പി സ്ഥാനാർത്ഥിയെന്ന നിലയിൽ അനുരാധ 17-ാമത് ലോക്സഭയിൽ അംഗമായി .
2019 മാർച്ച് 16 ന് പാർട്ടിയുടെ നാമനിർദേശം ഔദ്യോഗികമായി ലഭിച്ചു.
2019 ഏപ്രിലിൽ അവർ മൽസരത്തിൽ നിന്ന് വിട്ടുനിന്നതായി അഭ്യൂഹങ്ങൾ പരന്നു.
അനുരാധ ഇത് നിഷേധിക്കുകയും ജനസേനയിലെയും തെലുങ്കുദേശം പാർട്ടിയിലെയും അംഗങ്ങൾ തനിക്കെതിരെ തെറ്റായ വിവരങ്ങൾ പ്രചരിപ്പിച്ചുവെന്നും ആരോപിച്ചു.
ചിന്ത കൃഷ്ണമൂർത്തിയുടെ ഏക മകളാണ് അനുരാധ.
ഇന്ത്യയിലെ ആന്ധ്രാപ്രദേശിലെ പശ്ചിമ ഗോദാവരി ജില്ലയിലെ മാരുട്ടെരു ഗ്രാമത്തിലാണ് വളർന്നത്.
1991 ൽ  ശ്രീ തല്ല സത്യനാരായണനെ വിവാഹം കഴിച്ചു.
ശ്രീ ടി.എസ് എൻ മൂർത്തി ആയിരുന്നു ആദ്യ ഭർത്താവ്.
അവർക്ക് രണ്ട് പെൺമക്കളും ഒരു മകനുമുണ്ട്.
ചിന്ത പബ്ലിഷേഴ്സ് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മലയാള പ്രസാധനരംഗത്തെ ഒരു മുൻനിര പ്രസാധക സ്ഥാപനമാണ് ചിന്ത പബ്ലിഷേഴ്‌സ് .
ചരിത്രം ചിന്ത പബ്ലിഷേഴ്സിന്റെ തിരുവനന്തപുരത്തെ ആസ്ഥാന മന്ദിരം
1973 സെപ്തംബർ 23 ന് പ്രവർത്തനമാരംഭിച്ചു .
മൂവായിരത്തിലേറെ പുസ്തകങ്ങൾ പുറത്തിറക്കി ,  പൊതുവായനക്കാരെയും വിദ്യാർത്ഥികളെയും രാഷ്ട്രീയ-സാമൂഹ്യ-സാംസ്‌കാരിക പ്രവർത്തകരെയുമുദ്ദേശിച്ച് പ്രവർത്തിക്കുന്നു .
സാമൂഹ്യനീതിക്കും ജനാധിപത്യത്തിനും വേണ്ടിയുള്ള ബഹുജനമുന്നേറ്റങ്ങൾക്കു കരുത്തുപകരുകയെന്ന ലക്ഷ്യത്തോടെ യശശ്ശരീരനായ ഇ എം എസിന്റെ മുൻകൈയിലാണ് ചിന്ത പബ്ലിഷേഴ്‌സ് സ്ഥാപിക്കപ്പെട്ടത് .
കേരളത്തിന്റെ നവോത്ഥാന പാരമ്പര്യത്തെ മുന്നോട്ടു കൊണ്ടുപോകുന്ന പുരോഗമനവായനയ്ക്കുവേണ്ടി ചിന്ത നിലകൊള്ളുന്നു .
വൈജ്ഞാനിക സാഹിത്യത്തിലും ബാലസാഹിത്യത്തിലും ചിന്ത പുതിയ പുസ്തങ്ങൾ പ്രസിദ്ധീകരിക്കുന്നു.
അവലംബം പുറത്തേക്കുള്ള കണ്ണികൾ വെബ്സൈറ്റ്
ചിന്തകിണ്ടി മല്ലേശം ഇംഗ്ലീഷ് വിലാസം https://ml.wikipedia.org/wiki/Chintakindi_Mallesham
പോച്ചംപള്ളി പട്ടുസാരികൾ വേഗത്തിൽ നെയ്യുന്നതിനുള്ള ലക്ഷ്‌മി എഎസ്‌യു യന്ത്രം കണ്ടുപിടിച്ച സംരംഭകനാണ് ചിന്തകിണ്ടി മല്ലേശം 2017 ൽ  പത്മശ്രീ പുരസ്കാരം ലഭിച്ചു.
ചിന്തയ മാകന്ദ മൂലകന്ദം ഇംഗ്ലീഷ് വിലാസം https://ml.wikipedia.org/wiki/Cintaya_mA_kanda_mUlakandam മുത്തുസ്വാമി ദീക്ഷിതർ
മുത്തുസ്വാമി ദീക്ഷിതർ സംസ്കൃതഭാഷയിൽ രചിച്ചിരിക്കുന്ന  ഒരു കൃതിയാണ് ചിന്തയ മാകന്ദ മൂലകന്ദം .
ഭൈരവിരാഗത്തിൽ രൂപകതാളത്തിലാണ് ഈ കൃതി ചിട്ടപ്പെടുത്തിയിരിക്കുന്നത്.
ശിവനെ പ്രകീർത്തിച്ച് ദീക്ഷിതർ രചിച്ച പഞ്ചഭൂതസ്ഥലലിംഗകൃതികളിൽ ഒന്നാണിത്.
വരികളും അർത്ഥവും വരികൾ അർത്ഥം പല്ലവി ചിന്തയ മാകന്ദമൂലകന്ദം ചേത: ശ്രീ സോമാസ്കന്ദം ഓ മനസേ!
മാവിന്റെ വേരിൽ സ്ഥിതിചെയ്യുന്ന സോമസ്കന്ദനായ ശിവനെ ഭജിക്കൂ അനുപല്ലവി സന്തതം അഖണ്ഡ സച്ചിദാനന്ദം സാമ്രാജ്യപ്രദ ചരണാരവിന്ദം ഭക്തരുടെ ആഗ്രഹങ്ങൾ എല്ലാം എന്നും നിറവേറ്റുന്ന അഖണ്ഡ സച്ചിദാനന്ദമാണ് ആ പാദാരവിന്ദങ്ങൾ ചരണം മംഗളകര മന്ദഹാസ വദനം മാണിക്യമയ കാഞ്ചീസദനം അംഗ സൗന്ദര്യ വിജിത മദനം അന്തക സൂദനം കുന്ദ രദനം ഉത്തുംഗ കമനീയ വൃഷതുരംഗം ഭൈരവീ പ്രസംഗം ഗുരുഗുഹാന്തരംഗം പൃഥ്വിലിംഗം ഐശ്വര്യപ്രദമായ പുഞ്ചിരിക്കുന്ന മുഖമുള്ളവനും കാഞ്ചീപുരത്ത് വസിക്കുന്ന മാണിക്യത്താൽ അലംകൃതനായ അംഗലാവണ്യത്താൽ മന്മഥനെ തോൽപ്പിക്കുന്നവനും യമനെ വധിച്ചവനും മുല്ലമൊട്ടുപോലെ ദന്തങ്ങൾ ഉള്ളവനും പാർവതീ(ഭൈരവി)ദേവിയുമായി ചേർന്നിരിക്കുന്നവനും ഗുരുഗുഹന്റെ ഹൃദയത്തിൽ വസിക്കുന്ന സുന്ദരനായ ഐതിഹ്യം
കാഞ്ചീപുരത്തെ ഏകാംബ്രേശക്ഷേത്രത്തിലെ ദേവനാണ് ശിവൻ.
ഒരിക്കൽ പാർവ്വതി ക്ഷേത്രത്തിലെ പ്രായമുള്ള മാവിന്റെയടിയിൽ തപസ്സ് ചെയ്യുകയായിരുന്നു.
പാർവതിയുടെ ഭക്തി പരീക്ഷിക്കാൻ വേണ്ടി ശിവൻ അവളുടെ മേൽ തീ വർഷിച്ചു.
പാർവ്വതി ദേവി തന്റെ സഹോദരനായ വിഷ്ണുവിനോട് സഹായം അഭ്യർത്ഥിച്ചു.
അവളെ രക്ഷിക്കുന്നതിനായി, വിഷ്ണു ശിവന്റെ തലയിൽ നിന്നും ചന്ദ്രനെയെടുത്ത് ചന്ദ്രകിരണങ്ങൾ പാർവതിക്കുനേരെ കാണിക്കുകയും ചെയ്തു, അത് മരത്തെയും പാർവ്വതിയെയും തണുപ്പിച്ചു.
പാർവ്വതിയുടെ തപസ്സ് തകർക്കാൻ ശിവൻ വീണ്ടും ഗംഗാനദിയെ അയച്ചു.
പാർവതി ഗംഗയോട് പ്രാർത്ഥിച്ചു, അവർ രണ്ടുപേരും സഹോദരിമാരാണെന്നും അതിനാൽ അവളെ ഉപദ്രവിക്കരുതെന്നും അവളെ ബോധ്യപ്പെടുത്തി.
തുടർന്ന്, ഗംഗ തന്റെ തപസ്സിന് ഭംഗം വരുത്തിയില്ല, ശിവനുമായി ഐക്യപ്പെടാൻ പാർവതി മണലിൽ ഒരു ശിവലിംഗം ഉണ്ടാക്കി.
ഇവിടെയുള്ള ദൈവം ഏകാംബരേശ്വരൻ അഥവാ "മാവിന്റെ ഭഗവാൻ" എന്നറിയപ്പെടുകയും ചെയ്തു.
അവലംബം പുറത്തേക്കുള്ള കണ്ണികൾ ആർ.കെ. ശ്രീകണ്ഠന്റെ ആലാപനം മധുരൈ ടി എൻ ശേഷഗോപാലന്റെ ആലാപനം
ചിന്തയേഹം സദാ ഇംഗ്ലീഷ് വിലാസം https://ml.wikipedia.org/wiki/CintayEham_sadaa മുത്തുസ്വാമി ദീക്ഷിതർ
മുത്തുസ്വാമി ദീക്ഷിതർ സംസ്കൃതഭാഷയിൽ രചിച്ചിരിക്കുന്ന  ഒരു കൃതിയാണ് ചിന്തയേഹം സദാ .
ശങ്കരാഭരണം രാഗത്തിൽ ചതുശ്ര ഏകം താളത്തിലാണ്   ഈ കൃതി ചിട്ടപ്പെടുത്തിയിരിക്കുന്നത്.
ചിന്തയേഹം സദാ ചിദ്സഭാനായകം ചിന്തിതാർഥദായകം ജീവേശ്വര ഭേദാപഹം ചിന്താമണി സ്വരൂപം താണ്ഡവേശ്വരം ശാന്തം മുനിമഹിതം സദ്ഗുരുഗുഹ ശങ്കരം സന്തതം സാംബമീശം മുദാ ഭാവയേ അനന്തകോടി ബ്രഹ്മാണ്ഡനാഥം വിമലം ആദിമധ്യാന്തവർജ നിരാധാരം ആകാശ നാദാന്തസ്ഥം സുന്ദരം സുധാംശുമൗലിം ശിവം ഭ്രാന്തിവാരണ നിപുണം ഭാനുകോടിഭാസ്വരം ദന്തിചർമാംബരം ധനദഹിതം ഭാരതീകാന്ത ഹരിനുതം കരകൃതമൃഗം എകാന്തഹൃദയേ ശിവകാമസുന്ദരീപതിം അവലംബം പുറത്തേക്കുള്ള കണ്ണികൾ
ചിന്തലപ്പള്ളി ഇംഗ്ലീഷ് വിലാസം https://ml.wikipedia.org/wiki/Chintalapalle
ചിന്തലപ്പള്ളി Chintalapalle ആന്ധ്രാപ്രദേശിലെ കുർണ്ണൂൽ ജില്ലയിലെ മിദ്ത്തൂർ താലൂക്കിൽപ്പെട്ട ഒരു ഗ്രാമമാണ്.
ചിന്ത വാരിക
ചിന്ത വാരിക സി.പി.ഐ(എം)ന്റെ താത്വിക രാഷ്‌ട്രീയ പ്രചരണത്തിനുള്ള പ്രസിദ്ധീകരണമാണ്.
1963 ആഗസ്റ്റ്‌ 15 നാണ്‌ ചിന്ത വാരിക പ്രസിദ്ധീകരിച്ച് തുടങ്ങിയത്.
സിപിഐലെ ചൈനവാദികളുടെ കാഴ്‌ചപ്പാടുകൾ പ്രചരിപ്പിക്കുന്നതിനാണ്‌ ചിന്ത ആരംഭിച്ചത്‌.
1964 ലെ പിളർപ്പിനു ശേഷം സി.പി.ഐ(എം)ന്റെ താത്വിക രാഷ്‌ട്രീയ പ്രചരണോപാധിയാണ്‌ ചിന്ത .
എം.എസ്. നമ്പൂതിരിപ്പാട് തന്റെ മരണം വരെ പാർട്ടി പ്രവർത്തകരുടെയും, ബഹുജനങ്ങളുടെയും ആശയപരവും രാഷ്‌ട്രീയവുമായ സംശയങ്ങൾക്ക്‌ മറുപടി നൽകിയതു് ചിന്തയിലെ ചോദ്യോത്തരപംക്തിയിലൂടെയായിരുന്നു.
ചിന്തയാമി ജഗദംബാം ഇംഗ്ലീഷ് വിലാസം https://ml.wikipedia.org/wiki/ChinthayAmi_jagadambAm ജയചാമരാജ വൊഡെയാർ
ജയചാമരാജേന്ദ്ര വൊഡയാർ സംസ്കൃതത്തിൽ രചിച്ചിരിക്കുന്ന ഒരു കൃതിയാണ് ചിന്തയാമി ജഗദംബാം .
ഹിന്ദോളം രാഗത്തിൽ ഝമ്പ താളത്തിലാണ് ഈ കൃതി ചിട്ടപ്പെടുത്തിയിരിക്കുന്നത്.
ചിന്തയാമി ജഗദംബാം ചാമുണ്ഡാംബാം ചിത്ത രഞ്ജന ദിവ്യ കാന്തി ചിത്പ്രഭാം (ചിന്തയാമി) അനുപല്ലവി
ചിരാമൃത വർഷ നയനാം ഹർഷ വർഷദാം ചന്ദ്ര പ്രഭ സമ മന്ദഹാസ വദനാം (ചിന്തയാമി) ചരണം
തത്വ പ്രകാശകകാരകരൂപാം രഹദാത്മികാം ജ്ഞാന തീർഥ ജ്യോതി സ്വരൂപാം തുംബുരു നാരദാദി സേവിത ചരണാരവിന്ദാം താന ലയ മൂർഛനയുത ഹിന്ദോള പ്രീതാം (ചിന്തയാമി) അവലംബം പുറത്തേക്കുള്ള കണ്ണികൾ കെ.വി. നാരായണസ്വാമിയുടെ ആലാപനം
ജെയിംസ് ടാസി ഇംഗ്ലീഷ് വിലാസം https://ml.wikipedia.org/wiki/James_Tassie ജെയിംസ് ടാസി
സ്കോട്ടിഷ് കലാകാരൻ.
കീർത്തിമുദ്രകളിൽ ഛായാചിത്ര നിർമ്മാണവും ചിത്രങ്ങൾ കൊത്തിയ പഴയ രത്നങ്ങളുടെ പകർപ്പു നിർമ്മാണവും നടത്തുന്നതിൽ വിദഗ്ദ്ധനായിരുന്നു.
ജനനം 1735-ൽ.
ഇദ്ദേഹം കൽപ്പണിക്കാരനായാണ് ജീവിതവൃത്തി ആരംഭിച്ചത്.
ശില്പ്പവേലക്കാരനാകുക എന്ന ലക്ഷ്യത്തോടെ 1763-ൽ ഡബ്ളിനിലെത്തിയ ടാസി, ഡോക്ടർ ഹെന്റി ക്വിൻ എന്ന ഭിഷഗ്വരനുമായി പരിചയത്തിലായി.
പുരാതന രത്നങ്ങൾ ഉപയോഗിച്ച് മൂശകൾ ഉണ്ടാക്കി എടുക്കുന്നത് ക്വിനിന്റെ ഒരു ഹോബിയായിരുന്നു.
ഇരുവരും ഒന്നിച്ചു പ്രവർത്തനം ആരംഭിച്ചതിനു പല ഗുണഫലങ്ങളും ഉണ്ടായി.
വെണ്ണക്കല്ലിനെ അനുകരിച്ച് രത്നങ്ങളുടെയും മറ്റും പകർപ്പെടുക്കാനും ചെറിയ ഛായാചിത്രങ്ങളെടുക്കാനും സഹായിക്കുന്ന 'വൈറ്റ് ഇനാമൽ സങ്കരം' ഇവർ വികസിപ്പിച്ചെടുത്തു.
സ്ഫടിക സമാനമായ ഒരു തരം പശ വിജയകരമായി ചാലിച്ചെടുക്കാനും അതിന്റെ നിർമ്മാണരീതി രഹസ്യമായി സൂക്ഷിക്കാനും ടാസിക്കു കഴിഞ്ഞു.
തികഞ്ഞ വൈദഗ്ദ്ധ്യത്തോടെയും വർണവൈവിധ്യത്തോടെയും അത് ഇദ്ദേഹം പ്രയോഗിച്ചുവന്നു.
രത്നത്തിലും മറ്റുമുള്ള തന്റെ പുനഃസൃഷ്ടികൾ അതാര്യമായും സുതാര്യമായും അവതരിപ്പിക്കാൻ ഈ പുതിയ സങ്കരം ഉപകരിച്ചു.
ചിത്രങ്ങൾ കൊത്തിയ രത്നങ്ങളുടെ വ്യത്യസ്ത പാളികളെ അനുകരിക്കാനും ഇതു സഹായകരമായി .
1766-ൽ ടാസി ലണ്ടനിൽ സ്ഥിരവാസമാക്കി.
അക്കാലത്ത് കളിമൺപാത്ര നിർമ്മാണത്തിൽ ഖ്യാതി നേടിയ ജോസിയ വെഡ്ജ്വുഡിന് (1730-95) വേണ്ടി മൂശകൾ ഒരുക്കിക്കൊടുത്തിരുന്നു.
1768-ൽ സ്ഥാപിതമായ ഇംഗ്ലണ്ടിന്റെ ദേശീയ അക്കാദമിയിൽ-റോയൽ അക്കാദമി ഓഫ് ആർട്സ്, ലണ്ടൻ -1769 മുതൽ 1791 വരെ മുടക്കം കൂടാതെ ടാസി കലാപ്രദർശനങ്ങൾ നടത്തിവന്നു.
ലണ്ടനിലെത്തിയതോടെയാണ് ടാസിയുടെ കലാപാടവം കൂടുതൽ തിളങ്ങിയതും കീർത്തി നേടുവാനിടയായതും.
ഇദ്ദേഹത്തിന്റെ മികവ് കണ്ടറിഞ്ഞവരിൽ പ്രമുഖനായിരുന്നു ജർമൻ പുരാവസ്തു വിദഗ്ദ്ധനായിരുന്ന എറിക് റാസ്പ്.
ടാസീസ് എയ് ൻഷ്യന്റ് ആന്റ് മോഡേൺ എൻഗ്രെയ്വ്ഡ് ജെംസ് എന്ന ശീർഷകത്തിൽ രണ്ടു വാല്യങ്ങളുള്ള ഒരു കാറ്റലോഗ് റാസ്പ് 1791-ൽ പുറത്തിറക്കി.
രത്നങ്ങളും ചിത്രവേലകളുമുള്ള പഴയ രത്നങ്ങളുടെ പകർപ്പുകളും വലിയ ഇനം കീർത്തിമുദ്രകളുമടക്കം പതിനയ്യായിരം സൃഷ്ടികളും അർദ്ധകായരൂപം കൊത്തിയ അഞ്ഞൂറിലധികം മുദ്രകളും ടാസിയുടെ സംഭാവനകളിൽപ്പെടുന്നു.
ഇദ്ദേഹത്തിന്റെ ഏതാനും കലാസൃഷ്ടികൾ എഡിൻബറോയിലെ സ്കോട്ടിഷ് നാഷണൽ അക്കാദമിയിൽ പ്രദർശിപ്പിച്ചിട്ടുണ്ട്.
1799-ൽ ടാസി അന്തരിച്ചു.
അവലംബം ↑ http://en.wikisource.org/wiki/1911_Encyclop%C3%A6dia_Britannica/Tassie,_James പുറം കണ്ണികൾ Works in the National Galleries of Scotland Archived 2012-03-03 at the Wayback Machine .
{{ cite web }} : Check date values in: | accessdate= ( help ) കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ജെയിംസ് (1735 - 99) ടാസി, ജെയിംസ് (1735 - 99) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ജെയിംസ് തേർബർ ഇംഗ്ലീഷ് വിലാസം https://ml.wikipedia.org/wiki/James_Thurber
ജെയിംസ് ഗ്രോവർ തേർബർ അമേരിക്കൻ സാഹിത്യകാരനായിരുന്നു .
ഒഹൈയോയിലെ കൊളംബസിൽ 1894 ഡിസംബർ 8-ന് ജനിച്ചു .
മറ്റു കുട്ടികളുമായി കളികളിൽ പങ്കുകൊള്ളാൻ കഴിയാത്തതിനാൽ സ്വപ്നദർശനത്തിന്റെയും ഭാവനാസൃഷ്ടിയുടെയും ലോകത്തിലായിരുന്നു തേർബർ വളർന്നത്.
ഇത് ഇദ്ദേഹത്തിന്റെ സാഹിത്യജീവിതത്തിൽ നിർണായക സ്വാധീനം ചെലുത്തി.
സെക്കൻഡറി സ്കൂൾ ഘട്ടത്തിൽത്തന്നെ എഴുതാൻ തുടങ്ങി.
1913-18 കാലയളവിൽ ഒഹൈയോ സ്റ്റേറ്റ് യൂണിവേഴ്സിറ്റിയിൽ വിദ്യാഭ്യാസം നടത്തി.
വാഷിങ്ടണിലും പാരിസിലെ യു.എസ്. എംബസിയിലും ക്ലാർക്കായി കുറച്ചുകാലം ജോലി ചെയ്തു.
1920-കളിൽ ജേർണലിസ്റ്റായും ഇദ്ദേഹം ജോലി ചെയ്യുകയുണ്ടായി.
1940-കളിൽ കാഴ്ചശക്തി കുറയാൻ തുടങ്ങുകയും അമ്പതുകളിലെത്തിയപ്പോഴേക്കും അന്ധനായി മാറുകയും ചെയ്തത് തേർബറുടെ ജീവിതത്തിലെ ഒരു ദുരന്തമായിരുന്നു.
കൃതികൾ ഇസ് സെക്സ് നെസസറി (1929) മൈ ലൈഫ് ആൻഡ് ഹാർഡ് ടൈംസ് (1933) ഫേബിൾസ് ഫോർ അവർ ടൈംസ് (1940) മെൻ, വിമൻ ആൻഡ് ഡോഗ്സ് (1943) ദ് തേർബർ കാർണിവൽ (1945) ദ് തേർട്ടീൻ ക്ളോക്സ് (1950) ദി ഇയേഴ്സ് വിത്ത് റോസ് (1959)
തുടങ്ങിയ നിരവധി കൃതികളുടെ കർത്താവാണ് ജെയിംസ് ഗ്രോവർ തേർബർ.
മനുഷ്യ ജീവിതത്തിലെ കൊച്ചുകൊച്ചു സംഭവങ്ങളും ആധുനികമനുഷ്യന്റെ മോഹഭംഗങ്ങളുമായിരുന്നു ഇദ്ദേഹത്തിന്റെ മുഖ്യ വിഷയം.
മാർക്ക് ട്വയിനിനുശേഷം അമേരിക്ക കണ്ട ഏറ്റവും വലിയ ഫലിതസാഹിത്യകാരനായി അറിയപ്പെടുന്ന തേർബർ ആധുനിക മനുഷ്യന്റെ വിഡ്ഢിത്തങ്ങളെ ഫലിതത്തിന്റെ വിളനിലമായി കണ്ടു.
ജനപ്രിയ സാഹിത്യകാരൻ
തേർബറുടെ ആദ്യകൃതിയായ ഇസ് സെക്സ് നെസസറി തന്റെ കൂടെ പത്രപ്രവർത്തകനായി ജോലി ചെയ്തിരുന്ന ഇ.
ബി. വൈറ്റുമായി ചേർന്നാണു രചിച്ചത്.
ഫ്രോയ്ഡ് തുടങ്ങിവയ്ക്കുകയും യൂറോപ്പിൽ വമ്പിച്ച പ്രചാരം നേടുകയും ചെയ്ത മനഃശാസ്ത്ര വിശകലന രീതിയുടെ നേരെ പരിഹാസത്തിന്റെ ശരം തൊടുക്കുകയാണ് ഈ കൃതിയിൽ തേർബർ ചെയ്യുന്നത്.
ആത്മകഥാരൂപത്തിലുള്ള മൈ ലൈഫ് ആൻഡ് ഹാർഡ് ടൈംസിൽ മാതാപിതാക്കളോടുള്ള തേർബറുടെ സ്നേഹാദരങ്ങൾ വ്യക്തമായി നിഴലിക്കുന്നു.
ന്യൂയോർക്കിൽ പത്രപ്രവർത്തകനായിരുന്ന കാലത്തെ സ്മരണകളാണ് ദി ഇയേഴ്സ് വിത്ത് റോസ്.
കുട്ടികൾക്കുവേണ്ടിയുള്ള യക്ഷിക്കഥകളുടെ (fairy tales) സമാഹാരമായ ദ് തേർട്ടീൻ ക്ലോക്സ്, ദ് വണ്ടർഫുൾ ഒ എന്നിവ വമ്പിച്ച ജനപ്രീതി ആർജിക്കുകയുണ്ടായി.
തേർബറുടെ ഏറ്റവും പ്രസിദ്ധമായ കഥാപാത്രങ്ങൾ വാൾട്ടർ മിറ്റിയും അദ്ദേഹത്തിന്റെ ഭാര്യയും അവരുടെ ജീവിതവുമായി ബന്ധപ്പെട്ട നിശ്ശബ്ദരായ ജന്തുക്കളുമാണ്.
1947-ൽ പ്രസിദ്ധീകരിച്ച ദ് സീക്രട്ട് ലൈഫ് ഒഫ് വാൾട്ടർ മിറ്റി എന്ന കൃതി മനഃശാസ്ത്രജ്ഞന്മാരുടെ സവിശേഷശ്രദ്ധ ആകർഷിക്കുകയുണ്ടായി.
വാൾട്ടർ മിറ്റി സിൻഡ്രോം എന്നൊരു മനോരോഗസംജ്ഞതന്നെ ഒരു ബ്രിട്ടിഷ് മെഡിക്കൽ ജേർണൽ ആവിഷ്കരിച്ചു.
രുഗ്ണവും രൂഢമൂലവുമായ സ്വപ്നദർശനശീലത്തെയാണ് ഇത് സൂചിപ്പിക്കുന്നത്.
1961 നവംബർ 2-ന് ന്യുമോണിയ ബാധിച്ച് ന്യൂയോർക്കിൽ ഇദ്ദേഹം അന്തരിച്ചു.
അവലംബം http://www.bookrags.com/biography/james-grover-thurber-dlb2/ http://www.biography.com/people/james-thurber-9507127 Archived 2013-01-19 at the Wayback Machine .
http://www.britannica.com/EBchecked/topic/594399/James-Thurber കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ തേർബർ, ജെയിംസ് ഗ്രോവർ (1894 - 1961) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ജെയിംസ് നെയ്‌സ്മിത്ത്
ജെയിംസ് നെയ്‌സ്മിത്ത് ( 1861 നവംബർ 6- 1939 നവംബർ 28, )കനേഡിയൻ ഫിറ്റ്നസ് ഇൻസ്ട്രക്ടർ, ഫിസിക്കൽ തെറാപ്പിസ്റ്റ്,  വൈദ്യൻ, ക്രിസ്ത്യൻ പാസ്റ്റർ, സ്പോർട്സ് കോച്ച്, ബാസ്കറ്റ്ബോൾ കളിയുടെ ഉപജ്ഞാതാവ് എന്നിവയാൽ ശ്രദ്ധേയമായിരുന്നു.1891 ൽ മുപ്പതാമത്തെ വയസ്സിൽ ബാസ്കറ്റ്ബോൾ കളി കണ്ടുപിടിച്ച അദ്ദേഹം "ഒറിജിനൽ ബാസ്കറ്റ്ബോൾ നിയമ പുസ്തകം" എഴുതി കൻസാസ് യൂണിവേഴ്സിറ്റി ബാസ്കറ്റ്ബോൾ പ്രോഗ്രാം സ്ഥാപിച്ചു.
ജെയിംസ് നെയ്‌സ്മിത്ത് ജീവിച്ചിരിക്കുമ്പോൾത്തന്നെ 1904 ൽ ഒളിമ്പിക്സിൽ ബാസ്കറ്റ്ബോൾ അംഗീകരിക്കപ്പെട്ട കായിക ഇനമായും 1936 ൽ ബെർലിനിൽ നടന്ന സമ്മർ ഒളിമ്പിക്സിലെ ഔദ്യോഗിക പരിപാടിയായും 1938 ൽ ദേശീയ അഭിഭാഷക ഗെയിമുകളുടെയും 1939 ൽ യൂണിവേഴ്സിറ്റി അത്‌ലറ്റിക് യൂണിയൻ ഗെയിംസിന്റെയും ജനനത്തിന് സാക്ഷ്യം വഹിക്കാൻ കഴിഞ്ഞു.
ജെയിംസ് പഴയാറ്റിൽ ഇംഗ്ലീഷ് വിലാസം https://ml.wikipedia.org/wiki/James_Pazhayattil
കേരളത്തിലെ റോമൻ കത്തോലിക്ക സഭയിലെ സീറോ മലബാർ റീത്തിലെ ഇരിങ്ങാലക്കുട രൂപതയുടെ പ്രഥമ മെത്രാനാണ് മാർ ജെയിംസ് പഴയാറ്റിൽ.
1978-ൽ ഇരിങ്ങാലക്കുട രൂപത രൂപീകരിച്ചതു മുതൽ രൂപത അധ്യക്ഷനായി സേവനം ചെയ്തിരുന്ന പിതാവ്, 32 വർഷത്തെ സേവനത്തിന് ശേഷം 2010 ഏപ്രിൽ  18ന് സ്വയം ഔദ്യോഗിക സ്ഥാനം ഒഴിയുകയായിരുന്നു.
പുത്തൻചിറയിലെ പഴയാറ്റിൽ തോമൻകുട്ടി - മറിയംകുട്ടി ദമ്പതികളുടെ മൂന്നാമത്തെ മകനായി 1934 ജൂലൈ 26 ചാക്കോച്ചൻ ജനിച്ചത്.
മാമോദീസയ്ക്ക് പള്ളിയിൽ ഇട്ട പേരായ ജെയിംസ് ആണ് വൈദികവൃത്തിയിൽ ഏർപ്പെടുമ്പോൾ സ്വീകരിച്ചത്.
സഹോദരങ്ങൾ: കുഞ്ഞുവറീത്, പാവുണ്ണി, ത്രേസ്യ.
കുഴിക്കാട്ടുശ്ശേരി സെന്റ് മേരീസ് സ്കൂളിൽ പ്രാഥമിക വിദ്യാഭ്യാസവും, തുമ്പൂർ സ്കൂളിൽ ഹൈസ്‌ക്കൂൾ വിദ്യാഭ്യാസവും പൂർത്തിയാക്കി.
പരോഹിത്യം
സ്കൂൾ വിദ്യഭ്യാസം പൂർത്തിയാക്കിയതിനുശേഷം 1952-ൽ തൃശൂർ രൂപതയിലെ തോപ്പ് സെമിനാരിയിൽ ചേർന്ന് വൈദികപരിശീലനം ആരംഭിച്ചു.
തുടർന്ന് ശ്രീലങ്കയിലെ കാൻഡി പേപ്പൽ സെമിനാരിയിലും പൂനെയിലുമായി വൈദികപരിശീലനവും ഉപരിപഠനവും പൂർത്തിയാക്കി.
1961 ഒക്‌ടോബർ 3-ന് ബോംബെ മെത്രാപ്പോലീത്ത കർദ്ദിനാൽ വലേരിയൻ ഗ്രേഷ്യസ് തിരുമേനിയുടെ കൈവയ്പുവഴി ശുശ്രൂഷാ പൗരോഹിത്യം സ്വീകരിച്ചു.
പഠനം പൂർത്തിയാക്കി 1962 മാർച്ചിൽ തിരിച്ചെത്തിയപ്പോൾ അജപാലനശുശ്രൂഷയ്ക്കായി നിയുക്തനായത് പാവറട്ടിയിലും ലൂർദ്ദ് കത്തീഡ്രൽ പള്ളിയിലുമായിരുന്നു.
തൃശ്ശൂർ രൂപതയുടെ സെന്റ് തോമസ് കോളേജിൽ ഇംഗ്ലീഷ് പ്രൊഫസറും ഹോസ്റ്റൽ വാർഡനും, വൈദിക സെനറ്റ് സെക്രട്ടറിയുമായി സേവനം ചെയ്യുന്ന അവസരത്തിലാണ് ഇരിങ്ങാലക്കുട രൂപതയുടെ നിയുക്ത മെത്രാനായി തിരഞ്ഞെടുക്കപ്പെടുന്നത്.
1978 സെപ്റ്റംബർ പത്തിന് കർദിനാൾ മാർ ജോസഫ് പാറേക്കാട്ടിലാണ് മാർ പഴയാറ്റിലിനെ മെത്രാനായി അഭിഷേകം ചെയ്തത്.
അധികാരസ്ഥാനങ്ങൾ 1995 ജൂൺ 7-ന് പ്രഥമ മേജർ ആർച്ച് ബിഷപ്പിന്റെ അസിസ്റ്റന്റ്.
കേരള കാത്തലിക് ബിഷപ്സ് കോൺഫറൻസിൻറെ സെക്രട്ടറി സഭ വിദ്യാഭ്യാസ കമ്മീഷൻ അംഗം സെമിനാരി കമ്മീഷൻ അംഗം കുർബാന കമ്മീഷൻ ചെയർമാൻ അവാർഡുകൾ ഭാരത് ജ്യോതി അവാർഡ് രാഷ്ട്രീയരത്‌ന അവാർഡ് രാഷ്ട്രീയ ഗൗരവ് അവാർഡ് ഭക്തശ്രേഷ്ഠ പുരസ്‌കാരം കേരളസഭ സഭാതാരം അവാർഡ് ചിത്രശാല വിശുദ്ധ കുർബാനയ്ക്കിടയിൽ അധികാരത്തിന്റെ കിരീടവും ചെങ്കോലുമായി പുറത്തേക്കുള്ള കണ്ണി
http://www.marjamespazhayattil.com/ Archived 2018-08-05 at the Wayback Machine .
ജെയിംസ് ഡ്വൈറ്റ് ഡേന ഇംഗ്ലീഷ് വിലാസം https://ml.wikipedia.org/wiki/James_Dwight_Dana ജെയിംസ് ഡ്വൈറ്റ് ഡേന
ഒരു അമേരിക്കൻ ഭൂഗർഭശാസ്ത്രജ്ഞനും ധാതുവിജ്ഞാനിയും ജന്തുശാസ്ത്രജ്ഞനുമായിരുന്നു ജെയിംസ് ഡ്വൈറ്റ് ഡേന .
ശാസ്ത്രരംഗത്ത് പ്രത്യേകിച്ച് ധാതുവിജ്ഞാനീയത്തിൽ ഇദ്ദേഹം നൽകിയ സംഭാവനകൾ അമൂല്യങ്ങളാണ്.
ഭൂവിജ്ഞാനീയം, ധാതുവിജ്ഞാനീയം (മിനറലോളജി) ജന്തുശാസ്ത്രം, തുടങ്ങിയ ശാസ്ത്രശാഖകളിലെ നിരവധി ആധികാരിക ഗ്രന്ഥങ്ങളുടെ കർത്താവ് എന്ന നിലയിലും ഡേന പ്രശസ്തനാണ്.
സിസ്റ്റം ഓഫ് മിനറോളജി ആണ് ഇദ്ദേഹത്തിന്റെ ഏറ്റവും പ്രസിദ്ധമായ ഗ്രന്ഥം.
ന്യൂയോർക്കിലെ യൂടികയിൽ 1813 ഫെബ്രുവരി 12 -ന് ജനിച്ചു.
1833-ൽ യേൽ കോളജിൽ നിന്നു ബിരുദമെടുത്ത ഡേന 1836 മുതൽ ഇതേ കോളജിൽ പ്രൊഫ. ബെഞ്ചമിൻ സിലിമാന്റെ കീഴിൽ സേവനം ആരംഭിച്ചു.
1837 -ൽ തന്റെ ഇരുപത്തിനാലാം വയസ്സിൽ ആദ്യ കൃതിയായ സിസ്റ്റം ഒഫ് മിനറോളജി പ്രസിദ്ധീകരിച്ചു.
1838 -ൽ യേൽ കോളജ് വിട്ട്, യു.എസ് നാവികപ്പടയിൽ സിവിലിയൻ ഗണിത ശാസ്ത്ര പരിശീലകനായിച്ചേർന്നു.
1838 മുതൽ 42 വരെ യു.എസ്. ഗവൺമെന്റിന്റെ ദക്ഷിണപസിഫിക്കിലേക്കുള്ള പര്യവേക്ഷണ സംഘത്തിൽ ജിയോളജിസ്റ്റ്, മിനറോളജിസ്റ്റ് എന്നീ നിലകളിൽ സേവനമനുഷ്ഠിച്ചു. 'വിൽക്സ് എക്സ്പെഡിഷൻ' എന്ന പേരിലറിയപ്പെട്ട ഈ പര്യവേക്ഷണത്തിലെ പഠനങ്ങളിൽ നിന്ന് പവിഴദ്വീപുകളുടെ ഭൂവിജ്ഞാനീയം, അവയിലെ ജീവസമൂഹങ്ങൾ എന്നിവയെക്കുറിച്ച് ഡേന പ്രസിദ്ധീകരിച്ച റിപ്പോർട്ടുകൾ പ്രസക്ത മേഖലയിലെ ആധികാരികരേഖകളായി തുടരുന്നു.
1840 -ൽ ഇദ്ദേഹം അമേരിക്കൻ ജേർണൽ ഒഫ് സയൻസിന്റെ കോ-എഡിറ്ററായി നിയുക്തനായി.
1849 -ൽ ഡേനയെ യേൽ കോളജിലെ പ്രകൃതി-ചരിത്ര പ്രൊഫസറായി നിയമിച്ചു.
1864 മുതൽ 92 വരെ ഇതേ കോളജിലെ ഭൂവിജ്ഞാനീയ, ധാതുവിജ്ഞാനീയ വിഭാഗങ്ങളുടെ പ്രൊഫസറായും ഇദ്ദേഹം സേവനമനുഷ്ഠിച്ചു.
ധാതുവിജ്ഞാനശാഖയ്ക്ക് വളരെ ശ്രദ്ധാർഹമായ സംഭാവനകൾ നല്കിയിട്ടുള്ള ഈ പ്രതിഭാശാലി 1895 ഏപ്രിൽ 14 -ന് കണക്റ്റിക്കട്ടിലെ ന്യൂഹേവനിൽ അന്തരിച്ചു.
അഞ്ച് എഡിഷനുകളിലായി പ്രസിദ്ധീകരിച്ച സിസ്റ്റം ഒഫ് മിനറോളജി, മാനുവൽ ഒഫ് മിനറോളജി (1848), മാനുവൽ ഒഫ് ജിയോളജി (1862), കോറൽസ് ആൻഡ് കോറൽ ഐലൻഡ്സ് (1872), കാരക്റ്ററിസ്റ്റിക്സ് ഒഫ് വൽകനോസ് (1890) തുടങ്ങിയ ഗ്രന്ഥങ്ങളും 200-ലധികം ഗവേഷണ പ്രബന്ധങ്ങളും ഡേന രചിച്ചിട്ടുണ്ട്.
49 വർഷക്കാലം താൻ പ്രസാധനം ചെയ്ത അമേരിക്കൻ ജേർണൽ ഒഫ് സയൻസിലാണ് ഇദ്ദേഹത്തിന്റെ ഭൂരിഭാഗം ഗവേഷണ പ്രബന്ധങ്ങളും പ്രസിദ്ധീകരിച്ചിട്ടുള്ളത്.
ജെയിംസ് തോമാസൺ ഇംഗ്ലീഷ് വിലാസം https://ml.wikipedia.org/wiki/James_Thomason
ബ്രിട്ടീഷ് ഇന്ത്യയിലെ ഒരു ഭരണകർത്താവാണ് ജെയിംസ് തോമാസൺ ( ഇംഗ്ലീഷ് : James Thomason , ജീവിതകാലം: 1804 മേയ് 3 - 1853 സെപ്റ്റംബർ 27).
ഇന്ത്യയിലെ വടക്കുപടിഞ്ഞാറൻ പ്രവിശ്യകളിലെ ലെഫ്റ്റനന്റ് ഗവർണറായിരുന്നു.
പ്രവിശ്യയിലെ റെവന്യൂ ബോഡ് അംഗം, ബംഗാളിലെയും അവധിലെയും ജില്ലകളിൽ മജിസ്ട്രേറ്റ്-കളക്റ്റർ തസ്തിക, ഇന്ത്യയിലെ ബ്രിട്ടീഷ് സർക്കാരിൽ വിദേശകാര്യ സെക്രട്ടറി തുടങ്ങിയ ഔദ്യോഗികപദവികളും വഹിച്ചിട്ടുണ്ട്.
1804-ൽ ഇംഗ്ലണ്ടിലെ കേംബ്രിഡ്ജിനടുത്തുള്ള ഗ്രേറ്റ് ഷെൽഫോഡിൽ ജനിച്ചു.
കൽക്കത്തയിലെ ഒരു മിഷൻ പള്ളിയിൽ തന്റെ പിതാവ് പാതിരിയായി എത്തിയതിനൊപ്പം 1808-ൽ തോമാസൺ ആദ്യമായി ഇന്ത്യയിലെത്തി.
1814-ൽ വിദ്യാഭ്യാസത്തിനായി ഇംഗ്ലണ്ടിലേക്ക് തിരികെപ്പോയി.
1821-22-ൽ ഹൈലിബറിയിൽനിന്ന് ഉന്നതനിലയിൽ പഠനം പൂർത്തിയായി.
ബംഗാളിൽ നിയമനം ലഭിച്ച് 1822-ൽ പതിനെട്ടാംവയസിൽ വീണ്ടും ഇന്ത്യയിലെത്തി.
കുറേവർഷങ്ങൾ കൽക്കത്തയിലെ ഹൈക്കോടതിയിലും രണ്ടുവർഷം ബംഗാളിലെ ജംഗൽ മഹൽസിൽ കളക്റ്ററായും ജോലി ചെയ്തതിനുശേഷം ആരോഗ്യം വീണ്ടെടുക്കുന്നതിന് ഒരു വർഷം ഇംഗ്ലണ്ടിൽപ്പോയി.
1828-ൽ കൊൽക്കത്തിയിൽ വീണ്ടുമെത്തി.
1832-ൽ കൊൽക്കത്തയിലെ ജോലിയുപേക്ഷിച്ച് ഔധിന്റെ അതിർത്തിയിലുള്ള അസംഗഢിൽ മജിസ്ട്രേറ്റ്, കളക്റ്റർ, ഡെപ്യൂട്ടി ഓപിയം ഏജന്റ് സ്ഥാനങ്ങൾ ഏറ്റെടുത്തു.
വടക്കുപടിഞ്ഞാറൻ പ്രവിശ്യകളിലെ പ്രസിദ്ധമായ  സർവേ കലയളവിലായിരുന്നു ഈ നിയമനം.
നാലരവർഷക്കാലം, ജില്ലയുടെ സർവേ നികുതിനിർണയനടപടികളിൽ മുഴുകുകയും ഭരണരംഗത്ത് നിസ്തുലമായ പരിചയം നേടുകയും ചെയ്തു.
1837-ൽ തോമാസൺ വടക്കുപടിഞ്ഞാറൻ പ്രവിശ്യകുളുടെ ആസ്ഥാനമായ ആഗ്രയിൽ ലെഫ്റ്റനന്റ് ഗവർണറുടെ സെക്രട്ടറിയായി ചേർന്നു.
1842-ൽ റോബർട്ട് മെർട്ടിൻസ് ബേഡിന്റെ പിൻഗാമിയായി പ്രവിശ്യയിലെ റെവന്യൂ ബോഡിലെ അംഗമായി.
1843-ലെ ഇന്ത്യയിലെ ഗവർണർ ജനറലായ എല്ലൻബറോ പ്രഭുവിന്റെ കീഴിൽ വിദേശകാര്യസെക്രട്ടറിയായി.
ഇതേവർഷം തന്നെ തന്റെ മുപ്പത്തൊമ്പതാം വയസിൽ വടക്കുപടിഞ്ഞാറൻ പ്രവിശ്യകളുടെ ലെഫ്റ്റനന്റ് ഗവർണറായി.
1853 വരെ ഈ പദവിയിൽ തുടർന്നു.
മേഖലയിലെ വാർത്താവിനിമയം, സുരക്ഷ, സാമൂഹ്യസേവന രംഗങ്ങളിൽ ധാരാളം പുരോഗതിവരുത്തി.
1844-ൽ തോമാസൺ, ഡയറക്ഷൻസ് ഫോർ സെറ്റിൽമെന്റ് ഓഫീസേഴ്സ് ( Directions for Settlement Officers ) എന്ന രേഖ പ്രസിദ്ധീകരിക്കുകയും ഇതനുസരിച്ച് പ്രവിശ്യയിൽ നികുതിനിർണ്ണയം നടത്താൻ പരിശ്രമിക്കുകയും ചെയ്തു.
ഇന്ത്യയിൽ നികുതിനിർണ്ണയത്തിനായി നിർമ്മിക്കപ്പെട്ട ആദ്യത്തെ സമ്പൂർണ്ണനിയമാവലിയാണ് ഇതെന്ന് കരുതുന്നു.
1849-ൽ പഞ്ചാബ് , ബ്രിട്ടീഷ് ഇന്ത്യയോട് ചേർന്നപ്പോൾ നികുതിനിർണ്ണയത്തിനായി ഡയറക്ഷൻസ് ഫോർ റെവന്യൂ ഓഫീസേഴ്സ് ( Directions for Revenue Officers ) എന്നൊരു പ്രമാണവും പുറത്തിറക്കി.
പ്രദേശത്തെ നികുതിനിർണ്ണയത്തിന് മാനകപ്രമാണങ്ങളായി ഏവരും ആശ്രയിച്ചിരുന്നത് ഈ രണ്ട് നിയമാവലികളാണ്.
1856-ൽ അവധ് ബ്രിട്ടീഷ് ഇന്ത്യയോടുചേർത്തപ്പോളും തോമാസന്റെ നികുതിനിർണ്ണയരീതികളാണ് ഇവിടെയും പിന്തുടർന്നത്.
1853-ൽ പ്രവിശ്യയുടെ ഉൾഗ്രാമങ്ങളിൽ 897 എലിമെന്ററി സ്കൂളുകൾ തുടങ്ങാനുള്ള സംവിധാനം ആവിഷ്കരിച്ചു.
1853 സെപ്റ്റംബർ 29-ന് ഇന്ത്യയിലെ ബറെയ്ലിയിൽ വച്ച് തോമാസൺ മരിച്ചു.
ഇതേ ദിവസം, ഇദ്ദേഹം മദ്രാസിന്റെ ഗവർണറായി നിയമിക്കപ്പെട്ടിരുന്നു.
തോമാസന്റെ മരണത്തിനു പിന്നിൽ ദുരൂഹതയുണ്ടെന്ന് സംശയിക്കപ്പെടുന്നുണ്ട്.
ഡെൽഹിയിലെ മുഗൾ കുടുംബാംഗങ്ങളെ ചെങ്കോട്ടയിൽ നിന്നും കുടിയൊഴിപ്പിക്കുന്നതിനുള്ള പദ്ധതിയിട്ടതിനും മുഗൾ ചക്രവർത്തി ബഹദൂർഷാ സഫറിന്റെയും രാജ്ഞി സീനത്ത് മഹലിന്റെയും ഇംഗിതത്തിനു വിരുദ്ധമായി സഫറിന്റെ പുത്രൻ മിർസ ഫഖ്രുവിനെ ഭാവിചക്രവർത്തിയായി അംഗീകരിച്ചതിനുമുള്ള പ്രതികാരമായി, വിഷപ്രയോഗത്തിലൂടെയാണ് തോമാസൺ മരിച്ചു എന്നാണ് ഈ സംശയം.
ഈ പദ്ധതിയിലുൾപ്പെട്ടിരുന്ന ഡെൽഹി റെസിഡന്റ് തോമസ് മെറ്റ്കാഫ് , വിദേശകാര്യസെക്രട്ടറി ഹെൻറി എലിയറ്റ് എന്നിവരും ഇതേ വർഷം ദുരൂഹസാഹചര്യത്തിൽത്തന്നെ മരിച്ചു എന്നതാണ് ഈ സംശയത്തിന്റെ കാരണം.
എങ്കിലും തോമാസന്റെ മരണം വിഷബാധകൊണ്ടാണെന്നതിന് തെളിവൊന്നുമില്ല.
ജെയിംസ് ടോഡ് ഇംഗ്ലീഷ് വിലാസം https://ml.wikipedia.org/wiki/James_Tod float
രജപുത്രരുടെ ചരിത്രം രചിച്ച ബ്രിട്ടിഷ് സൈനികോദ്യോഗസ്ഥനാണ് ജെയിംസ് ടോഡ് .
ജെയിംസ് ടോഡ് സീനിയറിന്റെ മകനായി 1782 മാർച്ച് 20-ന് ലണ്ടനിലെ ഇസ്ലിങ്ടണിൽ ജനിച്ചു.
പിതാവ് ഉത്തർപ്രദേശിലെ മിർസാപൂരിൽ താമസമാക്കിയതുകൊണ്ട് ജെയിംസ് ടോഡ് ബാല്യകാലം മുതൽക്കേ ഇന്ത്യൻ അന്തരീക്ഷത്തിലാണ് വളർന്നത്.
1798-ൽ സൈനികനായി ഈസ്റ്റിന്ത്യാ കമ്പനിയിൽ ചേർന്ന ഇദ്ദേഹം 1800-ൽ ലഫ്റ്റനന്റ് പദവിയിലെത്തി.
1805 മുതൽ രാജസ്ഥാൻ പ്രദേശങ്ങളായിരുന്നു പ്രവർത്തന മേഖല.
രജപുത്താനയിലെയും മധ്യ ഇന്ത്യയിലെയും ബ്രിട്ടന്റെ രാഷ്ട്രീയ സൈനിക കാര്യങ്ങളുമായി ബന്ധപ്പെട്ടാണ് ഇദ്ദേഹം പ്രവർത്തിച്ചിരുന്നത്.
1813-ൽ ക്യാപ്റ്റൻ പദവിയിലേക്കുയർന്നു.
പശ്ചിമ രജപുത്താന സംസ്ഥാനങ്ങളിലെ രാഷ്ട്രീയ പ്രതിനിധിയായി ഇദ്ദേഹത്തെ 1818-ൽ നിയമിച്ചു.
1822-ൽ വിരമിക്കുന്നതുവരെ ഈ സ്ഥാനത്തു തുടർന്നു.
ഔദ്യോഗിക കാലത്ത് ഇദ്ദേഹം ചരിത്രരചനയ്ക്കായുള്ള വസ്തുതകൾ ശേഖരിക്കുന്നതിലും വ്യാപൃതനായിരുന്നു.
ഇന്ത്യയിലെ ജോലിയിൽനിന്നും വിരമിച്ച് ഇംഗ്ലണ്ടിലെത്തിയ ഇദ്ദേഹത്തിന് 1824-ൽ മേജർ പദവിയും 1826-ൽ ലഫ്റ്റനന്റ് കേണൽ പദവിയും ലഭിച്ചു.
ഇന്ത്യയിൽ നിന്നും സമാഹരിച്ച വസ്തുതകൾ ഉപയോഗിച്ച് ഇംഗ്ലണ്ടിൽ വച്ചാണ് ഇദ്ദേഹം രജപുത്രരുടെ ചരിത്ര രചന നടത്തിയത്.
ദി അനൽസ് ആൻഡ് ആന്റിക്വിറ്റീസ് ഒഫ് രാജസ്ഥാൻ എന്ന ചരിത്രഗ്രന്ഥം രണ്ടു വാല്യങ്ങളിലായി 1829-നും 32-നും ഇടയ്ക്ക് പ്രസിദ്ധീകരിച്ചു.
1822-ൽ നടത്തിയ സഞ്ചാരങ്ങളെ അടിസ്ഥാനമാക്കി രചിച്ച ട്രാവൽ ഇൻ വെസ്റ്റേൺ ഇന്ത്യ എന്ന ഗ്രന്ഥം മരണാനന്തരം 1839-ലാണ് പ്രസിദ്ധീകൃതമായത്.
റോയൽ ഏഷ്യാറ്റിക് സൊസൈറ്റിയുമായി ബന്ധപ്പെട്ടു പ്രവർത്തിച്ചിരുന്ന ഇദ്ദേഹം കുറച്ചുകാലം അവിടെ ലൈബ്രേറിയനായും സേവനമനുഷ്ഠിച്ചിരുന്നു.
1835 നവംബർ 17-ന് ലണ്ടനിൽ മരണമടഞ്ഞു.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ജെയിംസ് ടോഡ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ജെയിംസ് ഡേവിഡ്സൺ ഇംഗ്ലീഷ് വിലാസം https://ml.wikipedia.org/wiki/James_Davidson_(ornithologist)
ജെയിംസ് ഡേവിഡ്സൺ FZS (28 മാർച്ച് 1849-25 ജൂൺ 1925) കൊളോണിയൽ ഇന്ത്യയിലെ ഒരു സ്കോട്ടീഷ് പ്രകൃതിശാസ്ത്രജ്ഞനായിരുന്നു.
അദ്ദേഹം ഇന്ത്യൻ സിവിൽ സർവീസിലെ ഒരു ഉദ്യോഗസ്ഥനെന്ന നിലയിൽ ബോംബെ പ്രവിശ്യയിലും മധ്യ ഇന്ത്യയിലും ജോലി ചെയ്യുന്നതിനിടയിൽ അവിടെയുള്ള പക്ഷികളെക്കുറിച്ചും മറ്റു ജീവജാലങ്ങളെക്കുറിച്ചും പഠിച്ചു.
അദ്ദേഹം സ്കോട്ട്‌ലൻഡിലെ ഗ്ലാസ്ഗോയിലാണ് ജനിച്ചത്.
അദ്ദേഹം St Andrews -ൽ പ്രാഥമിക വിദ്യാഭ്യാസവും തുടർന്ന് ഗ്ലാസ്ഗോ , എഡിൻബറോ എന്നിവിടങ്ങളിലുള്ള സർവ്വകലാശാലകളിൽനിന്നും ഉന്നത വിദ്യാഭ്യാസവും  നേടി.
1972-ൽ  ഇന്ത്യൻ സിവിൽ സർവീസ് നേടിയ അദ്ദേഹം 1897 വര  ബോംബെ പ്രവിശ്യയിൽ ജോലിനോക്കി.
1876-78-ലെ  ക്ഷാമകാലത്തുള്ള പ്രവർത്തനങ്ങൾക്ക് അദ്ദേഹത്തിന്  ഗവൺമെന്റിന്റെ പ്രത്യേക ബഹുമതി ലഭിച്ചു.
തുടർന്ന് അദ്ദേഹം ജന്മദേശത്തേക്കു മടങ്ങി.
ഇന്ത്യയിലെ സേവനത്തിനിടയിൽ അദ്ദേഹം ഉത്തര കന്നഡ , സതാര , ബെൽഗാം എന്നിവിടങ്ങളിൽനിന്നും ധാരാളം പക്ഷികളെ ശേഖരിച്ചു അലൻ ഒക്ടേവിയൻ ഹ്യൂമിനു കൈമാറുകയും അവയയെക്കുറിച്ചെഴുതുകയും ചെയ്തു.
പശ്ചിമേന്ത്യയിലെ തദ്ദേശീയരായ ചെറുപ്പക്കാരുടെ സഹായത്തോടെ അദ്ദേഹം പക്ഷിക്കൂടുകൾ കണ്ടെത്തി.
ഹ്യൂം തുടങ്ങിവെച്ച Stray Feathers എന്ന ജേർണലിലും ബോംബെ നാച്ചുറൽ ഹിസ്റ്ററി സൊസൈറ്റിയുടെ ജേർണലിലും അദ്ദേഹം തുടർച്ചയായി എഴുതി.
വിരമിക്കുന്നതിനു തൊട്ടുമുൻപ് അദ്ദേഹം ശലഭശാസ്ത്രജ്ഞനായ Thomas Reid Davys Bell -ന്റെ കൂടെ കാശ്മീർ സന്ദർശിച്ചു.
അദ്ദേഹം British Ornithologists' Union -ലും അംഗമായിരുന്നു.
അദ്ദേഹം ഉത്തര കന്നഡയുടെ ജില്ലാ കലക്ടർ ആയിരുന്ന സമയത്ത് Thomas Reid Davys Bell , Edward Hamilton Aitken എന്നിവരുമായിക്കിച്ചേർന്നെഴുതിയ ഉത്തര കന്നഡയിലെ ചിത്രശലഭങ്ങളെക്കുറിച്ചുള്ള ലേഖനങ്ങൾ ( The butterflies of the North Canara District of the Bombay Presidency ) വളരെ പ്രശസ്തമാണ്.
പ്രസിദ്ധീകരങ്ങൾ Davidson, J. (1898) A short trip to Kashmir .
Ibis , 7:1-42.
Davidson, J. (1886) Bird nesting on the ghats .
Journal of the Bombay Natural History Society 1(4):175-183.
Davidson, J. (1885) Notes on the birds of Khandeish and Nasik.
Unpublished manuscript in BMNH archives, Tring, U.K. Davidson, J. (1908) On the nesting habits of the Small Indian Spotted Eagle Aquila hastata .
18(3):682-683.